Komisijas atzinums kas sniegts saskaņā ar EK Līguma 251. panta 2. punkta trešās daļas c) punktu, par Eiropas Parlamenta grozījumiem Padomes kopējā nostājā attiecībā uz priekšlikumu Eiropas Parlamenta un Padomes direktīva ar ko nosaka telpiskās informācijas infrastruktūru Kopienā (INSPIRE) Komisijas priekšlikuma grozījumi saskaņā ar EK Līguma 250. panta 2. punktu /* COM/2006/0484 galīgā redakcija - COD 2004/0175 */





[pic] | EIROPAS KOPIENU KOMISIJA | Briselē, 13.9.2006 COM(2006) 484 galīgā redakcija 2004/0175 (COD) KOMISIJAS ATZINUMS kas sniegts saskaņā ar EK Līguma 251. panta 2. punkta trešās daļas c) punktu, par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES DIREKTĪVA ar ko nosaka telpiskās informācijas infrastruktūru Kopienā (INSPIRE) KOMISIJAS PRIEKŠLIKUMA GROZĪJUMIsaskaņā ar EK Līguma 250. panta 2. punktu 2004/0175 (COD) KOMISIJAS ATZINUMS kas sniegts saskaņā ar EK Līguma 251. panta 2. punkta trešās daļas c) punktu, par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES DIREKTĪVA ar ko nosaka telpiskās informācijas infrastruktūru Kopienā ( INSPIRE ) 1. PAMATOJUMS PROCEDŪRA Saskaņā ar EK Līguma 175. panta 1. punktā paredzēto koplēmuma procedūru Priekšlikums COM(2004)516 , galīgā redakcija, tika nosūtīts Eiropas Parlamentam un Padomei. Eiropas Ekonomikas un sociālo lietu komiteja 2005. gada 9. februārī par to sniegusi atzinumu. Reģionu komiteja atzinumu par to nav sniegusi. Eiropas Parlaments savu atzinumu pirmajā lasījumā sniedzis 2005. gada 7. jūnijā. Pēc Eiropas Parlamenta atzinuma un saskaņā ar EK Līguma 251. panta 2. punktu Padome 2006. gada 23. janvārī kopīgo nostāju pieņēma oficiāli. Komisija paziņojumu par kopīgo nostāju pieņēma 2006. gada 10. februārī, bet Eiropas Parlaments savu nostāju otrajā lasījumā pieņēma 2006. gada 13. jūnijā. KOMISIJAS PRIEKŠLIKUMA MĒRĶIS Priekšlikuma vispārējais mērķis ir uzlabot valsts iestāžu rīcībā esošo telpisko datu izmantošanu vides politikas īstenošanas atbalstam, nodrošinot telpiskās informācijas datu labāku saskaņotību, telpisko pakalpojumu sadarbspēju, kā arī šādu datu plašāku apmaiņu valsts iestāžu starpā, un piekļuves iespējas sabiedrībai tiešsaistes režīmā. Telpisko datu veidi, uz kuriem direktīva attiecas, noteikti tās priekšlikuma trijos pielikumos. Saskaņā ar ierosināto direktīvu dalībvalstīm būtu jāveic šādi pasākumi: - jāizveido pakalpojumu tīkls, kas vienā interneta portālā nodrošina iespējas telpiskos datus meklēt, skatīt un tiem piekļūt; - saskaņā ar īstenošanas noteikumiem, ko pieņem ar komitejas procedūru, jānodrošina savu telpisko datu kopu un pakalpojumu sadarbspēja (t.i., tehniskā saderība); - jāizveido valsts iestāžu rīcībā esošo datu katalogi, iekļaujot „metadatus”, ar kuriem sniedz noteikta veida informāciju par katalogu datiem; - jānodrošina telpisko datu pieejamība sabiedrībai; - jānovērš šķēršļi telpiskās informācijas datu apmaiņai valsts iestāžu starpā. 2. KOMISIJAS PIEZīMES 2.1. Vispārīgas piezīmes Eiropas Parlaments 2006. gada 13. jūnijā pieņēma visus 36 iesniegtos grozījumus. No pieņemtajiem 36 grozījumiem Komisija pilnībā var piekrist 30 grozījumiem, daļēji – 2, bet pārējiem 3 priekšlikumiem var piekrist principā. Vienam no pieņemtajiem grozījumiem Komisija nepiekrīt. 2.2. Piezīmju sīks izklāsts 2.2.1. Pilnībā akceptētie grozījumi Vairāki no ierosinātajiem grozījumiem saistīti ar bažām, ko Komisija paudusi paziņojumā par kopīgo nostāju. Konkrēti, 13 . un 14 . grozījums vērsts uz to, lai pieņemot īstenošanas noteikumus par sadarbspēju, kas jāpieņem ar komitejas procedūru, nebūtu nepieciešamas apgrūtinošas procedūras, un lai nodrošinātu šo noteikumus piemērotu vienādi visās dalībvalstīs. Ar 18 ., 19 ., 20 . un 22 . grozījumu notiek atgriešanās pie sākotnējā Komisijas nolūka attiecībā uz sabiedrības piekļuvi datiem. Līdzīgi ar 23 ., 25 ., 26 . un 27 . grozījumu notiek atgriešanās pie sākotnējā Komisijas priekšlikuma nolūka attiecībā uz datu apmaiņu valsts iestāžu starpā. Ar 1 ., 2 ., 3 ., 5 ., 6 . un 7 . grozījumu saistībā ar šiem pamatjautājumiem tiek izdarītas attiecīgas izmaiņas apsvērumos. Saskaņotībai ar 19 . un 20 . grozījumu vajadzīgs 9 . grozījums. Ar 10 ., 11 ., 16 ., 17 ., 30 . un 31 . grozījumu attiecībā uz vairākiem mazāksvarīgiem aspektiem pilnībā vai daļēji atgriežas pie Komisijas priekšlikuma sākotnējā nolūka. Ar 28 . un 29 . grozījumu tiek precizēts jautājums par koordinācijas struktūrām dalībvalstīs. Savukārt 32 ., 33 ., 34 . un 35 . grozījums ir vērsts uz īstenošanas noteikumu pieņemšanas termiņu saīsināšanu diviem telpisko datu tematiem, bet 36 . grozījums nedaudz paplašina cita datu temata jomu. Visiem šiem grozījumiem Komisija var pilnībā piekrist. 2.2.2. Daļēji akceptētie grozījumi 24 . grozījums vērsts uz to, lai panāktu, ka publisko datu pakalpojumu sniedzēju noteiktā maksa un licencēšanas kārtība atbilst vispārīgajam pienākumam veikt datu apmaiņu, vienlaicīgi ierobežojot maksas līmeni, ko drīkst par to noteikt. Šis grozījums ir atbilde Komisijas paustajām bažām par kopīgo nostāju, jo šīs direktīvas galvenais mērķis ir datu apmaiņa starp valsts iestādēm. Taču maksas līmeņa ierobežojums ir nepareizi formulēts, jo tas attiecināts uz dokumentiem, un tāpēc jebkurā gadījumā visos apstākļos var nebūt piemērots. Ar 4 . grozījumu tiek izdarītas izmaiņas attiecīgajā apsvērumā, un to pašu iemeslu dēļ tam var piekrist daļēji. 2.2.3. Principā akceptētie grozījumi Ar 8 . grozījumu groza apsvērumu atbilstoši 28. un 29. grozījumam, un tam var piekrist ar nosacījumu, ka teksts tiek precizēts tā, lai tas pilnībā saskanētu ar 28. un 29. grozījumu. Ar 12 . grozījumu attiecībā uz metadatu sagatavošanas termiņu notiek atgriešanās pie sākotnējā Komisijas priekšlikuma nolūka, un tam principā var piekrist, ja šis termiņš atbilst sākotnējā priekšlikumā paredzētajam termiņam. Ar 21 . grozījumu notiek atgriešanās pie Komisijas priekšlikuma nolūka nodrošināt datu skatīšanas pieejamību sabiedrībai bez maksas, un tāpēc arī tam principā var piekrist. Tomēr ir vairāki datu veidi, piemēram, meteoroloģiskie dati, kuru skatīšanas pieejamība bez maksas pakalpojumu sniedzējiem nebūtu ekonomiski izdevīga vai pieņemama to pārlieku lielā apjoma dēļ un/vai arī tāpēc, ka interese par tiem ir ļoti īslaicīga. Šādi gadījumi jāparedz, precizējot šā punkta formulējumu. 2.2.4. Neakceptētie grozījumi Nevar piekrist 15 . grozījumam par ieinteresēto personu piedalīšanos īstenošanas noteikumu pieņemšanas sākotnējā apspriešanā, jo tādējādi netiek ņemts vērā vērtīgs precizējums, kas iekļauts Padomes dokumentā. 2.3 Grozītais priekšlikums Saskaņā ar EK Līguma 250. panta 2. punktu Komisija izdara sava priekšlikuma grozījumus atbilstoši iepriekšminētajam.